מישל (זמרת)

מישל (בגרמנית: Michelle; נולדה ב-15 בפברואר 1972) הוא שם הבמה של הזמרת הגרמנייה טניה היואר. היא ייצגה את גרמניה באירוויזיון 2001.

ביוגרפיה
מישל נולדה בבאדן-וירטמברג בשם טניה הוור, הוריה היו אלכוהוליסטים ומגיל עשר גדלה במשפחה אומנת.

היא ניהלה מערכות יחסים עם מספר ידוענים ויש לה שלוש בנות. היא גרה בקלן.

קריירה
בגיל ארבע עשרה החלה לשיר בלהקה מקומית.

ב-1993 הופיעה לראשונה בטלוויזיה הגרמנית והזמרת קריסטינה באך זיהתה את כשרונה, לאחר מכן הוציאה שיר שזכה להצלחה בהשמעות במדיה והוצע לה גם להופיע ב-ZDF-Hitparade, אחת מתוכניות המוזיקה המצליחות בגרמניה.

היא השתתפה במספר פסטיבלי מוזיקה, באירוויזיון 2001 ייצגה את גרמניה עם השיר "Wer Liebe lebt" שם הגיעה למקום ה-8.

ב-2005 יצא אלבומה "Leben" שזכה במספר פרסים, ב-2006 היא גם דיגמנה תקופה.

ב -2014 הוציאה את האלבום "The Ultimate Best of" שכלל שבעה שירים חדשים.

קישורים חיצוניים

 

ילידות 1972
זמרות גרמניות
נציגי גרמניה באירוויזיון
משתתפי אירוויזיון 2001